AIŠKINAMASIS RAŠTAS

Dėl mokesčio už naudojimąsi Molėtų miesto viešuoju tualetu nustatymo

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija, atsižvelgdama į tai, kad UAB „Molėtų švara“ vykdė viešojo tualeto priežiūrą, kreipėsi su prašymu paskaičiuoti Molėtų miesto viešojo tualeto (toliau - viešasis tualetas) priežiūros išlaidas. Bendrovė 2020 m. lapkričio 13 d. raštu Nr. S-356 „Dėl Molėtų miesto viešojo tualeto priežiūros išlaidų kompensavimo“ pateikė informaciją:

|  |  |  |
| --- | --- | --- |
| Eil. Nr. | Rodiklio pavadinimas | Suma, eurais be PVM |
| 1. | Valytojos darbo užmokestis | 5990 |
| 2. | Atostogų kaupimas (9%) | 539 |
| 3. | SODRA | 155 |
| 4. | Vanduo | 250 |
| 5. | Atsargos (*popierius, valymo priemonės ir kt.*) | 200 |
| 6. | Kitos sąnaudos (*smulkus remontas ir eksploatacinė priežiūra*) | 500 |
| **7.** | **Iš viso (*be veiklos sąnaudų*)** | ***7634*** |
| 8. | Veiklos sąnaudos | 1412 |
|  | **SĄNAUDOS IŠ VISO:** | **9046** |

Molėtų rajono savivaldybės administracija spalio mėnesį viešajame tualete įrengė apmokestinimo sistemą vienų (lauko) durų valdymui. Atsižvelgus į paskaičiuotas tualeto priežiūros išlaidas, parengtas sprendimo projektas dėl mokesčio nustatymo už naudojimąsi viešuoju tualetu.

Šio sprendimo tikslas - nustatyti naudojimosi Molėtų miesto viešuoju tualetu, esančiu Molėtų m., Amatų g. 3D, mokestį – 0,50 Eur (su PVM) vienam asmeniui.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 37 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – bus nustatytas naudojimosi viešuoju tualetu mokestis ir bus vedama tiksli gautų pajamų apskaita.

Neigiamų pasekmių nėra.

**4. Priemonės sprendimui įgyvendinti**

Teisės akto vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Nėra.

**6. Vykdytojai, įvykdymo terminai**

Molėtų rajono savivaldybės administracija.